Školski predmeti u Hogwartsu
Škola vještičarenja i čarobnjaštva u Hogwartsu je imaginarna škola koja je glavno mjesto radnje romana o Harry Potteru autorice J. K. Rowling. U školi je zaposleno nekoliko učitelja (profesora), koji su se usavršili za određene predmete. Neki predmeti su obavezni, a neki izborni. Učenici su obavezni na kraju druge godine izabrati još najmanje dva predmeta koja će slušati na trećoj godini. Nakon Č.A.S.-ova, koje pišu na kraju pete godine, učenici biraju koje će predmete nastaviti slušati za ispite iz O.Č.I.-ju na šestoj i sedmoj godini.